# Tisztelt Szerkesztőség, Tisztelt Szerkesztő kolléga,

**Meghosszabbított jelentkezési határidő a Planet Lens Természet és Környezetvédelmi Film és Fotófesztiválra**

A nagy érdeklődésre való tekintettel a Planet Lens Természet és Környezetvédelmi Film és Fotófesztivál szervezői meghosszabbítják a jelentkezési határidőt.

Az új határidő **2025. február 28.**, így a filmesek és fotósok további időt kapnak arra, hogy alkotásaikkal pályázzanak.

**Megnyílik az út a fiatal filmesek előtt is**

 Az idei fesztivál kiemelt célja, hogy innovatív módon kapcsolja össze a művészetet, a technológiát és a globális fenntarthatósági célokat, valamint, hogy megnyissa az utat a fiatal természetfilmesek előtt. Ennek érdekében, a Cinemira Nemzetközi Gyerek- és Ifjúsági Filmfesztivállal együttműködésben, egy fiataloknak szóló nevezési kategória is megnyílik, amely lehetőséget ad arra, hogy az új generáció tagjainak szemüvegén keresztül láthassuk a minket körülvevő világot.

Az ifjúsági filmes kategória jelentkezési feltételei:

<https://www.cinemira.hu/en/2025/02/04/teen-planet-lens-nemzetkozi-termeszetfilm/>

<https://www.cinemira.hu/2025/02/04/teen-planet-lens-nemzetkozi-termeszetfilm/>

A fesztivál célja, hogy a természet és a környezetvédelem témájában készült kiemelkedő filmeket és fotósorozatokat mutassa be, teret adva a vizuális történetmesélésnek és a fenntarthatóságról szóló párbeszédnek. Az előző években számos inspiráló pályamű érkezett a világ minden tájáról, és a szervezők idén is hasonlóan sokszínű és magas színvonalú mezőnyre számítanak.

A fesztiválra rövid- és egész estés dokumentumfilmekkel, természetfilmekkel, valamint fotókkal lehet nevezni. Az alkotásokat több kategóriában díjazzák, figyelembe véve a vizuális kreativitást, az üzenet erejét és az adott környezeti vagy természeti téma bemutatásának módját. A kiválasztott műveket nemcsak a fesztiválon vetítik, hanem további szakmai programokon és közönségtalálkozókon is bemutatásra kerülhetnek.

A rendezvény nem csupán verseny, hanem egy találkozási pont is a szakma, a természetvédelem és a nagyközönség számára. A fesztivál ideje alatt kerekasztal-beszélgetések, szakmai előadások és közönségtalálkozók is várják az érdeklődőket, ahol az alkotók és a nézők közvetlen párbeszédet folytathatnak a természetvédelem és a vizuális művészetek kapcsolatáról.

A jelentkezési feltételek és további információk elérhetők a fesztivál hivatalos weboldalán: **planetlens.hu**